2.

A szöveg a 31bcai. pont ((EU) 2015/2042 bizottsági végrehajtási határozat) után a következővel egészül ki: „31bcb. 32012 R 1247: a Bizottság 1247/2012/EU végrehajtási rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek megfelelően a kereskedési adattáraknak benyújtandó kereskedési jelentések formátumára és gyakoriságára vonatkozó végrehajtási technikai standardok meghatározásáról (HL L 352., 2012.12.21., 20. o.). A végrehajtási rendelet rendelkezései e megállapodás alkalmazásában az alábbi kiigazítással értendők: Az 5. cikkben az EFTA-államok tekintetében: i. az (1) és (2) bekezdés a következőképpen módosul: „1. A származtatott ügyletek bejelentését meg kell tenni: a) a 2018. május 31-i 112/2018 EGT vegyes bizottsági határozat hatálybalépésének időpontjától számított hat hónapon belül, ha a származtatott termékek meghatározott kategóriájának vonatkozásában a 2018. május 31-i 112/2018 EGT vegyes bizottsági határozat hatálybalépésének időpontja előtt sor került a kereskedési adattár 648/2012/EU rendelet 55. cikke szerinti nyilvántartásba vételére; b) 90 nappal azt követően, hogy sor került a kereskedési adattár a származtatott termékek adott kategóriájának vonatkozásában történő, a 648/2012/EU rendelet 55. cikke szerinti nyilvántartásba vételére, amennyiben a származtatott termékek meghatározott kategóriájának vonatkozásában a 2018. május 31-i 112/2018 EGT vegyes bizottsági határozat hatálybalépésének időpontjában vagy azt megelőzően nem került sor a kereskedési adattár nyilvántartásba vételére, de semmi esetre sem a 2018. május 31-i 112/2018 EGT vegyes bizottsági határozat hatálybalépésének időpontját követő hat hónapnál korábban; c) a 2018. május 31-i 112/2018 EGT vegyes bizottsági határozat hatálybalépésének időpontjától számított hat hónapon belül, ha a származtatott termékek meghatározott kategóriájának vonatkozásában a 2018. május 31-i 112/2018 EGT vegyes bizottsági határozat hatálybalépésének időpontját követő hat hónappal nem került sor a kereskedési adattár 648/2012/EU rendelet 55. cikke szerinti nyilvántartásba vételére. A jelentéstételi kötelezettség ezen a napon kezdődik, az ügyleteket pedig az említett rendelet 9. cikke (3) bekezdésének megfelelően az ESMA-nak (korábban: EÉPH) kell bejelenteni, amíg a származtatott termékek meghatározott kategóriájának vonatkozásában sor kerül a kereskedési adattár nyilvántartásba vételére.”; ii. a (3) és (4) bekezdésben a »2012. augusztus 16-án«, illetve »2012. augusztus 16.« szövegrész helyébe a »2016. szeptember 30-i 206/2016 EGT vegyes bizottsági határozat hatálybalépésének napján«, illetve »2016. szeptember 30-i 206/2016 EGT vegyes bizottsági határozat hatálybalépésének napja« szövegrész lép. 31bcc. 32012 R 1248: a Bizottság 1248/2012/EU végrehajtási rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek megfelelően a kereskedési adattárak nyilvántartásba vétel iránti kérelmének formátumára vonatkozó végrehajtási technikai standardok megállapításáról (HL L 352., 2012.12.21., 30. o.). 31bcd. 32012 R 1249: a Bizottság 1249/2012/EU végrehajtási rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek megfelelően a központi szerződő felek által vezetett nyilvántartások formátumára vonatkozó végrehajtási technikai standardok megállapításáról (HL L 352., 2012.12.21., 32. o.). 31bce. 32013 R 0148: a Bizottság 148/2013/EU felhatalmazáson alapuló rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattáraknak bejelentendő adatok minimális részleteit meghatározó szabályozási technikai standardok tekintetében történő kiegészítéséről (HL L 52., 2013.2.23., 1. o.). 31bcf. 32013 R 0149: a Bizottság 149/2013/EU felhatalmazáson alapuló rendelete (2012. december 19.) a 648/2012/EU európai parlamenti és tanácsi rendeletnek a közvetett elszámolási megállapodásokról, az elszámolási kötelezettségről, a nyilvános jegyzékről, a kereskedési helyszínhez való hozzáférésről, a nem pénzügyi szerződő felekről és a nem központi szerződő fél által elszámolt tőzsdén kívüli származtatott ügyletek tekintetében alkalmazott kockázatcsökkentési technikákról szóló szabályozási technikai standardok tekintetében történő kiegészítéséről (HL L 52., 2013.2.23., 11. o.). A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők: A 12. cikkben az EFTA-államok tekintetében: i. a »2014. február 28-ig« szövegrész helyébe a »2018. május 31-i 112/2018 EGT vegyes bizottsági határozat hatálybalépésének napját követő hat hónappal« szövegrész lép; ii. a »2014. február 28. után« szövegrész helyébe a »2018. május 31-i 112/2018 EGT vegyes bizottsági határozat [e határozat] hatálybalépésének napját követő hat hónap elteltével« szövegrész lép; iii. a »2013. augusztus 31-ig« szövegrész helyébe a »2018. május 31-i 112/2018 EGT vegyes bizottsági határozat hatálybalépésének napját követő öt hónappal« szövegrész lép; iv. a »2013. augusztus 31. után« szövegrész helyébe a »2018. május 31-i 112/2018 EGT vegyes bizottsági határozat hatálybalépésének napját követő öt hónap elteltével« szövegrész lép; v. az »és 2014. augusztus 31-ével bezárólag« szövegrész helyébe a »2018. május 31-i 112/2018 EGT vegyes bizottsági határozat hatálybalépésének napját követő hat hónappal« szövegrész lép; vi. a »2014. augusztus 31. után« szövegrész helyébe a »2018. május 31-i 112/2018 EGT vegyes bizottsági határozat hatálybalépésének napját követő hat hónap elteltével« szövegrész lép. 31bcg. 32013 R 0150: a Bizottság 150/2013/EU felhatalmazáson alapuló rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárként történő nyilvántartásba vétel iránti kérelem részleteit meghatározó szabályozási technikai standardok tekintetében történő kiegészítéséről (HL L 52., 2013.2.23., 25. o.). A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők: A szöveg az »EÉPH« szó után a »vagy adott esetben az EFTA Felügyeleti Hatóság« szövegrésszel egészül ki. 31bch. 32013 R 0151: a Bizottság 151/2013/EU felhatalmazáson alapuló rendelete (2012. december 19.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárak által közzéteendő és hozzáférhetővé teendő adatokat, valamint az adatok összesítésére, összehasonlítására és az adatokhoz való hozzáférésre vonatkozó működési standardokat meghatározó szabályozási technikai standardok tekintetében történő kiegészítéséről (HL L 52., 2013.2.23., 33. o.). A felhatalmazáson alapuló rendelet rendelkezései e megállapodás alkalmazásában az alábbi kiigazításokkal értendők: a) A 2. cikk (3) bekezdése az EFTA-államok tekintetében az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletet az EGT-megállapodásba belefoglaló EGT vegyes bizottsági határozat tartalmától és hatálybalépésétől függően alkalmazandó. b) A 3. cikkben az EFTA-államok tekintetében: i. az (1) bekezdésben az »az Unióval a 648/2012/EU rendelet 75. cikke« szövegrész helyébe az »a székhely szerinti EFTA-állammal a 648/2012/EU rendelet 81. cikke (3) bekezdésének h) pontja« szövegrész lép; ii. a (2) bekezdésben az »az EÉPH-val a 648/2012/EU rendelet 76. cikke« szövegrész helyébe az »a székhely szerinti EFTA-állammal a 648/2012/EU rendelet 81. cikke (3) bekezdésének k) pontja szerinti« szövegrész lép. 31bci. 32013 R 0152: a Bizottság 152/2013/EU felhatalmazáson alapuló rendelete (2012. december 19.) a 648/2012/EU európai parlamenti és tanácsi rendeletnek a központi szerződő felekre vonatkozó tőkekövetelményekről szóló szabályozási technikai standardok tekintetében történő kiegészítéséről (HL L 52., 2013.2.23., 37. o.). 31bcj. 32013 R 0153: a Bizottság 153/2013/EU felhatalmazáson alapuló rendelete (2012. december 19.) a 648/2012/EU európai parlamenti és tanácsi rendeletnek a központi szerződő felekre vonatkozó követelményekről szóló szabályozási technikai standardok tekintetében történő kiegészítéséről (HL L 52., 2013.2.23., 41. o.). A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők: (a) A 2. cikk i) pontjában az »egyes elszámolt uniós valuták« szövegrész helyébe az »EGT-megállapodás valamely szerződő felének egyes elszámolt hivatalos valutája« szövegrész lép. 31bck. 32013 R 0876: a Bizottság 876/2013/EU felhatalmazáson alapuló rendelete (2013. május 28.) a 648/2012/EU európai parlamenti és tanácsi rendeletnek a központi szerződő felek kollégiumairól szóló szabályozási technikai standardok tekintetében történő kiegészítéséről (HL L 244., 2013.9.13., 19. o.). A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők: A »valamely érintett uniós pénznemét« szövegrész helyébe az »az EGT-megállapodás szerződő feleinek valamely érintett hivatalos pénznemét« szövegrész lép. 31bcl. 32013 R 1003: a Bizottság 1003/2013/EU felhatalmazáson alapuló rendelete (2013. július 12.) a 648/2012/EK európai parlamenti és tanácsi rendeletnek az Európai Értékpapír-piaci Hatóság által a kereskedési adattáraknak felszámított díjak tekintetében történő kiegészítéséről (HL L 279., 2013.10.19., 4. o.). A felhatalmazáson alapuló rendelet rendelkezései e megállapodás alkalmazásában az alábbi kiigazításokkal értendők: a) Az 1. cikkben az EFTA-államok tekintetében a szöveg az »Európai Értékpapírpiaci Hatóság (EÉPH)« szövegrész után a »vagy adott esetben az EFTA Felügyeleti Hatóság« szövegrésszel egészül ki. b) A (2) és (4) bekezdésben a szöveg az »EÉPH«, illetve az »EÉPH-ra« szó után a »vagy adott esetben az EFTA Felügyeleti Hatóság«, illetve a »vagy adott esetben az EFTA Felügyeleti Hatóságra« szövegrésszel egészül ki. c) A 10. cikk (2) bekezdésében: i. az EFTA-államok tekintetében az »EÉPH« szó helyébe az »EFTA Felügyeleti Hatóság« szövegrész lép; ii. a bekezdés a következő albekezdéssel egészül ki: »Amennyiben az EFTA-államokban székhellyel rendelkező kereskedési adattárak tekintetében az EFTA Felügyeleti Hatóságnak kell részlegesen megtérítenie a befizetett nyilvántartásba vételi díjat, az ESMA (korábban: EÉPH) e célból késedelem nélkül az EFTA Felügyeleti Hatóság rendelkezésre bocsátja a kereskedési adattár számára megtérítendő összegeket.«. d) A 11. cikkben: i. az (1) bekezdés a következő albekezdéssel egészül ki: »Amennyiben az EFTA-államokban székhellyel rendelkező kereskedési adattárak tekintetében az EFTA Felügyeleti Hatóságnak kell elküldenie az egyes részleteket tartalmazó számlákat, az ESMA (korábban: EÉPH) kellő idővel az adott fizetési határidő előtt tájékoztatja az EFTA Felügyeleti Hatóságot a kereskedési adattárak mindegyikére vonatkozó számításokról.«; ii. a (2) bekezdésben az EFTA-államok tekintetében az »EÉPH« szó helyébe az »EFTA Felügyeleti Hatóság« szövegrész lép. e) A 13. cikkben: i. az (1) bekezdésben a »csak az EÉPH« szövegrész helyébe a »csak az ESMA (korábban: EÉPH) vagy az EFTA-államokban székhellyel rendelkező kereskedési adattárak tekintetében az EFTA Felügyeleti Hatóság« szövegrész lép; ii. a (2) bekezdésben a szöveg az »EÉPH« szó után a »vagy adott esetben az EFTA Felügyeleti Hatóság« szövegrésszel egészül ki. 31bcm. 32014 R 0285: a Bizottság 285/2014/EU felhatalmazáson alapuló rendelete (2014. február 13.) a 648/2012/EU európai parlamenti és tanácsi rendeletnek az Unióban közvetlen, jelentős és előrelátható hatást kifejtő ügyletekre, valamint a szabályok és kötelezettségek kijátszásának megakadályozására alkalmazandó szabályozástechnikai standardok tekintetében történő kiegészítéséről (HL L 85., 2014.3.21., 1. o.). A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők: A 4. cikkben az EFTA-államok tekintetében a »2014. október 10-től« szövegrész helyébe az »a 2018. május 31-i 112/2018 EGT vegyes bizottsági határozat hatálybalépésének időpontjától számított hat hónappal« szövegrész lép. 31bcn. 32014 R 0484: a Bizottság 484/2014/EU végrehajtási rendelete (2014. május 12.) a központi szerződő fél feltételezett tőkéjére vonatkozó, a 648/2012/EU európai parlamenti és tanácsi rendeletnek megfelelő végrehajtás-technikai standardok megállapításáról (HL L 138., 2014.5.13., 57. o.). 31bco. 32014 R 0667: a Bizottság 667/2014/EU felhatalmazáson alapuló rendelete (2014. március 13.) a 648/2012/EU európai parlamenti és tanácsi rendeletnek az Európai Értékpapír-piaci Hatóság által a kereskedési adattárakra kiszabott pénzbírságok eljárási szabályai, köztük a védelemhez való jogra vonatkozó szabályok és a határidők tekintetében történő kiegészítéséről (HL L 179., 2014.6.19., 31. o.). A felhatalmazáson alapuló rendelet rendelkezései e megállapodás alkalmazásában az alábbi kiigazításokkal értendők: a) Az 1. cikkben az EFTA-államok tekintetében az »Európai Értékpapírpiaci Hatóság (ESMA)« szövegrész és az »ESMA« szó helyébe az »EFTA Felügyeleti Hatóság« szövegrész lép. b) A 2. cikkben az EFTA-államok tekintetében a szöveg az »ESMA-nak« szó után az »és az EFTA Felügyeleti Hatóságnak« szövegrésszel egészül ki. c) A 3. cikkben az EFTA-államok tekintetében: i. az (1) bekezdésben a szöveg az »ESMA-nak« szó után az »és az EFTA Felügyeleti Hatóságnak« szövegrésszel egészül ki; ii. a szöveg a (2) bekezdésben a »hiányos,« szó után az »arról tájékoztatja az EFTA Felügyeleti Hatóságot. Az EFTA Felügyeleti Hatóság indokolatlan késedelem nélkül« szövegrésszel, a (4) bekezdésben a »megállapításaival,« szó után az »arról tájékoztatja az EFTA Felügyeleti Hatóságot. Az EFTA Felügyeleti Hatóság indokolatlan késedelem nélkül« szövegrésszel, az (5) bekezdésben a »megállapításával,« szó után az »arról tájékoztatja az EFTA Felügyeleti Hatóságot. Az EFTA Felügyeleti Hatóság indokolatlan késedelem nélkül« szövegrésszel, valamint a (3) bekezdésben a »határoz az ügy lezárásáról« szövegrész elé az »arról tájékoztatja az EFTA Felügyeleti Hatóságot. Az EFTA Felügyeleti Hatóság indokolatlan késedelem nélkül« szövegrésszel egészül ki; iii. a (4) bekezdés második albekezdésében és az (5) bekezdés első albekezdésének harmadik mondatában a szöveg az »ESMA« szó után az »az EFTA Felügyeleti Hatóság számára készített tervezet előkészítését megelőzően vagy az EFTA Felügyeleti Hatóság« szövegrésszel egészül ki; iv. a (4) bekezdés harmadik albekezdésében és az (5) bekezdés második albekezdésében a szöveg az »ESMA« szó után a »vagy adott esetben az EFTA Felügyeleti Hatóság« szövegrésszel egészül ki; v. a (6) bekezdésben az »ESMA« szó helyébe az »EFTA Felügyeleti Hatóság« szövegrész lép; d) A 4. cikkben az EFTA-államok tekintetében: i. az első albekezdésben az »ESMA« szó helyébe az »EFTA Felügyeleti Hatóság« szövegrész lép; ii. a negyedik albekezdésben a szöveg az »ESMA« szó után a »vagy adott esetben az EFTA Felügyeleti Hatóság« szövegrésszel egészül ki. e) Az 5. cikkben az EFTA-államok tekintetében: i. a szöveg az »ESMA« szó után a »vagy adott esetben az EFTA Felügyeleti Hatóság« szövegrésszel egészül ki; ii. az »ESMA megállapításközlést küldött« szövegrész helyébe az »EFTA Felügyeleti Hatóság megállapításközlést küldött« szövegrész lép. f) A 6. cikkben az EFTA-államok tekintetében: i. az (1) és (4) bekezdésben az »ESMA-nak«, illetve az »ESMA« szó helyébe az »EFTA Felügyeleti Hatóságnak«, illetve »EFTA Felügyeleti Hatóság« szövegrész lép; ii. a (3) bekezdésben a szöveg az »ESMA« szó után a »vagy adott esetben az EFTA Felügyeleti Hatóság« szövegrésszel egészül ki; iii. az (5) bekezdés a következő albekezdéssel egészül ki: »A pénzbírság és időszakos kényszerítő bírság kiszabása tekintetében az elévülés mindaddig nyugszik, ameddig az EFTA Felügyeleti Hatóság határozatáról az EFTA-államok közötti, Felügyeleti Hatóság és Bíróság létrehozásáról szóló megállapodás 35. cikkével összhangban az EFTA-Bíróság előtti eljárás folyik.« g) A 7. cikkben az EFTA-államok tekintetében: i. az »ESMA-nak«, illetve az »ESMA« szó helyébe az »EFTA Felügyeleti Hatóságnak«, illetve az »EFTA Felügyeleti Hatóság« szövegrész lép; ii. az (5) bekezdés b) pontjában az »ESMA-nak az 1095/2010/EU rendelet 58. cikke szerinti fellebbviteli tanácsa vagy a 648/2012/EU rendelet 69. cikkének megfelelően az Európai Unió Bírósága« szövegrész helyébe az »EFTA Felügyeleti Hatóságnak az EFTA-államok közötti, Felügyeleti Hatóság és Bíróság létrehozásáról szóló megállapodás 35. cikkének megfelelően az EFTA-Bíróság« szövegrész lép.”